Rada školy pri ZŠ s MŠ v Konskej

Konská 399,013 13 Rajecké Teplice

–––––––––––––––––––––––––––––––––––––––––––––––––––––––––––––––––––––––––

                           **Výročná správa  o činnosti Rady školy za rok 2015**

Rada školy pracovala v hodnotenom období v tomto zložení:

*Volení členovia rady školy:*

* 1. Miroslava Vandlíková – zástupca rodičov, predseda
	2. Ing. Silvia Tomagová – zástupca rodičov
	3. Mgr. Gabriela Pakaníková - zástupca pedagogických zamestnancov
	4. Iveta Pialová - zástupca pedagogických zamestnancov
	5. Nikoleta Majerčíková - zástupca nepedagogických zamestnancov

 *Delegovaní členovia rady školy:*

 6. Mária Tepličancová

 7. Juraj Šimkulič

Rada školy pri Základnej škole s materskou školou Konská svoju funkciu, činnosť a aktivity uskutočňovala v súlade s platnými právnymi predpismi a Štatútom Rady školy. Rada školy pracovala podľa schváleného plánu činnosti na rok 2015. V roku 2015 sa uskutočnili dve zasadnutia Rady školy.

Na zasadnutiach  ako pozvaní hostia sa pravidelne zúčastňovali Mgr. Monika Vysoká – riaditeľka ZŠ s MŠ,  Mgr. Ivana Machútová – zástupkyňa pre MŠ, Ing. Janka Stupňanová starostka obce a pokladník za Rodičovskú radu Marcela Janurová. Všetci prizvaní hostia Radu školy informovali o všetkých dôležitých skutočnostiach týkajúcich sa činnosti základnej školy a materskej školy podľa požiadaviek Rady školy.

Rada školy v roku 2015 nedostala žiadny podnet na riešenie závažných skutočností, ktoré sa vzťahujú k činnosti a problematike  školy.

* 1. ***PREHĽAD ČINNOSTI RADY ŠKOLY***

|  |
| --- |
| ***Dňa 04. 03. 2015 o 16.00 hodine sa uskutočnilo 1.* *zasadnutie rady* *školy*** |

***Návrhy:***

* pani Janurová – zvýšiť poplatok za MŠ
* pani starostka – návrh mierne navýšiť poplatok za MŠ a predniesť na Obecnom zastupiteľstve (vypracovať Všeobecne záväzné nariadenie). V prípade, ak prevádzka budovy ZŠ s MŠ nebude počas vedľajších prázdnin, v kuchyni sa nebude variť ani pre dôchodcov – obec zabezpečí obedy pre dôchodcov.
* pani riaditeľka Mgr. Vysoká – úvahy na ekonomické použitie financií ( napr. čerpanie dovoleniek cez prázdniny, nie prenášanie do nového kalendárneho roku, prevádzkovať budovu iba počas hlavných prázdnin, zvýšiť poplatky cez prázdniny)
* pani zástupkyňa Mgr. Machútová – zistovať záujem o prevádzku MŠ počas prázdnin

Iné :

Pani riaditeľka vyzdvihla úsilie pani starostky o zveľadenie školy . V období letných prázdnin sa budú maľovať priestory ZŠ a MŠ. Z tohto dôvodu prevádzka  MŠ nebude.

***UZNESENIA A ÚLOHY:***

***Rada školy berie na vedomie:***

- doplnenie programu o bod č. 6 . Komentár o hospodárení za rok 2014

- Štatút RŠ pre obdobie 2015-2019

- výchovno-vzdelávacie výsledky za 1. polrok v šk. roku 2014/15

- Protokol o zápise predškolákov do 1. ročníka pre šk. rok 2015/2016

- Komentár o hospodárení ZŠ s MŠ za rok 2014

- Plán zasadnutí RŠ na rok 2015

***RŠ ukladá:***

- predsedovi zvolať zasadnutie RŠ do 30. 6. 2015

- RŠ pripraví „Dôvodovú správu“ k navýšeniu poplatkov v MŠ a ŠKD

***Dňa 17. 09. 2015 o 16.00 hodine sa uskutočnilo 2. zasadnutie rady školy***

***Návrhy:***

* pani starostka Ing. Janka Stupňanová navrhla, aby sa s časovým predstihom pred zasadnutím RŠ všetkým členom RŠ vrátane pozvaných hostí poslali e-mailom dokumenty, ktoré budú prerokované na zasadnutí, za účelom oboznámenia sa s nimi.
* pani starostka navrhla, aby prevádzka MŠ zostala nezmenená a to od 6:30 hod. do 16:00 hod., nakoľko táto prevádzková doba vyhovuje väčšine rodičov, ale s tým, že v prípade individuálnej potreby zo strany niektorých rodičov bude zabezpečená starostlivosť o deti v čase od 6:15 do 16:15 hod. Po rozsiahlej diskusii nakoniec všetci prítomní s týmto návrhom súhlasili.
* pani starostka navrhla, aby sa MŠ pripojila k internetovej web stránke ZŠ. Pani zástupkyňa Mgr. Ivana Machútová sa vyjadrila, že internetovú web stránku za MŠ už má pripravenú a bude ju riešiť samostatne.
* pani zástupkyňa Mgr. Machútová navrhla, aby sa v priestoroch MŠ vybudovalo ďalšie pieskovisko resp. zväčšilo pôvodné, nakoľko s narastajúcim počtom detí v MŠ už pôvodné pieskovisko kapacitne nevyhovuje potrebám detí. Pani starostka dala prísľub k vybudovaniu ďalšieho pieskoviska.
* pani zástupkyňa Mgr. Machútová s pani Ing. Tomagovou na základe požiadaviek rodičov navrhli, aby sa platby za školné ako aj ďalšie poplatky realizovali bezhotovostne na bankový účet určený zriaďovateľom. Pani starostka s týmto návrhom nesúhlasila, nakoľko pre kontrolu bezhotovostných platieb školného momentálne nemá personálne zabezpečenie.
* pani riaditeľka Mgr. Vysoká upozornila, že existujúce priestory a vybavenie pre výučbu informatiky vzhľadom so stále narastajúcim počtom žiakov v ročníku už nevyhovujú a navrhla, aby zriaďovateľ zabezpečil nový, väčší priestor pre učebňu informatiky resp. zabezpečil výučbu tohto predmetu formou notebookov a WIFI pripojením.
* Ing. Tomagová navrhla, aby sa prevádzková doba školského klubu (ŠKD) posunula z 15:30 hod. na 16:00 hod., podľa prevádzkovej doby MŠ. Pani riaditeľka vysvetlila, že pani vychovávateľka má už pracovný úväzok naplnený, a preto nie je možné zo strany školy túto požiadavku, z dôvodu personálneho, realizovať. Zároveň informovala, že podľa prieskumu u rodičov sa táto požiadavka netýkala väčšiny. Pani starostka ako zriaďovateľ neuvažuje pre školský rok 2015/2016 s predlžením prevádzkovej doby ŠKD, ale navrhuje, aby sa pre nasledujúci školský rok opäť zistil záujem u rodičov.
* Pani riaditeľka a pani zástupkyňa upozornili, že v súvislosti s narastajúcim počtom predškolákov v MŠ nebudú postačovať priestory pre 1. ročník ZŠ, ako aj pre ŠKD, a preto navrhli, aby zriaďovateľ zabezpečil priestory pre potreby ďalšej triedy. Pán Juraj Šimkulič navrhol alternatívu kontajnerových tried.
* pani Iveta Pialová navrhla, aby z dôvodu nárastu počtu detí a žiakov obec pripravila na základe podkladov z matriky demografický vývoj na nasledujúce roky.

Pripomienky:

* pani Nikoleta Majerčíková pripomenula, aby sa na zasadnutia RŠ pozvala aj vedúca jedálne
* pani starostka pripomenula, aby sa dodržiaval prevádzkový poriadok detského, dopravného a viacúčelového ihriska v priestoroch ZŠ s MŠ zo strany rodičov a učiteľov, nakoľko dochádza ku škodám na tomto majetku.

***UZNESENIA A ÚLOHY:***

***Rada školy berie na vedomie:***

* Správu o výsledkoch a podmienkach výchovno-vzdelávacej činnosti ZŠ a MŠ za školský rok 2014/2015
* Koncepčný rozvoj školy a materskej školy na školský rok 2015/2016
* Informácie o pedagogicko-organizačnom zabezpečení výchovno-vzdelávacieho procesu v školskom roku 2015/2016
* Informácie o  personálnom obsadení školy a stavom počtu žiakov v školskom roku 2015/2016

***Rada školy odporúča:***

* zriaďovateľovi schváliť Správu o výsledkoch a podmienkach výchovno-vzdelávacej činnosti ZŠ a MŠ za školský rok 2014/2015

***Rada školy schvaľuje:***

* prevádzkovú dobu MŠ od 6:30 hod. do 16:00 hod.

***RŠ ukladá:***

* zistiť e–mailové adresy členov RŠ ako aj pozvaných hostí za účelom zasielania dokumentov

Termín: do 30.9.2015

Zodpovedná: Ing. Silvia Tomagová

* všetkým členom RŠ zasielať na e-mailové adresy členov RŠ a pozvaných hostí dokumenty, ktoré budú prerokované na zasadnutí RŠ, za účelom oboznámenia sa s nimi, a to najneskôr 1 týždeň pred zasadnutím RŠ.
* pani riaditeľke a pani zástupkyni ZŠ s MŠ zistiť v priebehu mesiaca apríl a máj 2016 u rodičov záujem o prevádzku MŠ a ŠKD vrátane prevádzkovej doby.

***2. PREHĽAD O PEŇAŽNÝCH PRÍJMOCH A VÝDAVKOCH***

Rada školy nemá vlastný majetok, administratívnu činnosť zabezpečovala z prostriedkov rozpočtu školy.

  ***3. ÚČASŤ ČLENOV RADY ŠKOLY NA ZASADNUTIACH***

|  |  |  |  |
| --- | --- | --- | --- |
| ***Dátum zasadnutia*** | ***Prítomných*** | ***Ospravedlnení*** | ***Neospravedlnení*** |
| *04. 03. 2015* | 6 | 1 | 0 |
| *17. 09. 2015* | 7 | 0 | 0 |

V tomto roku sa Rada školy naďalej bude snažiť plniť úlohy vyplývajúce zo schváleného plánu a Štatútu Rady školy.

Výročná správa Rady  školy za rok 2015 a plán činností a zasadnutí Rady školy budú zverejnené aj na internetovej stránke základnej školy.

Hodnotiacu správu Rady školy za rok 2015 vypracovala Miroslava Vandlíková.

V Konskej, 15.03.2016

 ------------------------------------------

 predseda Rady školy

|  |
| --- |
|  |